Alheden
Store norske leksikon,Geografi,Verdens geografi,Europa,Danmarks geografi
Alheden er en 250 km² stor hede i Danmark. Den er en del av den jyske heden, og ligger mellom Viborg og Skive Å i Midtjylland.
Alheden ble forminsket ved oppdyrking og skogplanting. Oppdyrkingen begynte 1759 ved hjelp av tyske kolonister, de såkalte kartoffeltyskerne. Disse oppførte i 1766 Frederiks kirke der gudstjenestene ble holdt på tysk inntil 1870. Etterkommere av de tyske kolonistene dannet i 1985 foreningen «Kartoffeltyskere på Alheden». Et forsøk på skogplantning ble påbegynt 1790 og ble vellykket først etter stiftelsen av Det danske Hedeselskab i 1866.De største landsbyene på Alheden er Karup og Fredriks. Les mer i Store norske leksikon Danmark Danmarks geografi